ddrg/super_eurlex huggingface dataset:
Απόφαση της Επιτροπής

της 17ης Μαρτίου 2004

για τη κατάργηση της απόφασης 2002/611/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σουλφανιλικού οξέος καταγωγής Ινδίας

(2004/255/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), και ιδίως τα άρθρα 8 και 9,

τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας(2), και ιδίως τα άρθρα 13 και 15,

Κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

Α. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Τον Ιούλιο του 2002, το Συμβούλιο, με τον κανονισμό (EΚ) αριθ. 1338/2002(3), επέβαλε οριστικούς αντισταθμιστικούς δασμούς στις εισαγωγές σουλφανιλικού οξέος καταγωγής Ινδίας. Την ίδια ημέρα, το Συμβούλιο επέβαλε, με τον κανονισμό (ΕΚ) αριθ. 1339/2002(4), οριστικούς δασμούς αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και Ινδίας.

(2) Στο πλαίσιο των εν λόγω διαδικασιών, η Επιτροπή εδέχθη, με την απόφαση 2002/611/EΚ(5) ανάληψη υποχρέωσης ως προς την τιμή που προσέφερε η ινδική εταιρεία Kokan Synthetics & Chemicals Pvt Ltd (εφεξής η "εταιρεία").

Β. ΕΘΕΛΟΝΤΙΚΗ ΑΝΑΚΛΗΣΗ ΑΝΑΛΗΨΗΣ ΥΠΟΧΡΕΩΣΗΣ

(3) Η εταιρεία ενημέρωσε την Επιτροπή, τον Δεκέμβριο του 2003, ότι επιθυμούσε να ανακαλέσει την ανάληψη υποχρέωσης.

Γ. ΚΑΤΑΡΓΗΣΗ ΤΗΣ ΑΠΟΦΑΣΗΣ 2002/611/ΕΚ

(4) Υπό το φως των ανωτέρω, πρέπει να καταργηθεί η απόφαση 2002/611/EΚ.

(5) Το Συμβούλιο, παράλληλα με την απόφαση αυτή, ανακάλεσε, με τον κανονισμό (ΕΚ) αριθ. 492/2004(6), την απαλλαγή από τους δασμούς αντιντάμπινγκ και τους αντισταθμιστικούς δασμούς που παρέχεται στις εξαγωγές τις οποίες παρασκευάζει η εταιρεία και επέβαλε σε αυτές οριστικό δασμό ατιντάμπινγκ και αντισταθμιστικό δασμό,

ΑΠΟΦΑΣΙΖΕΙ:

Άρθρο 1

Καταργείται η απόφαση 2002/611/ΕΚ.

Άρθρο 2

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Βρυξέλλες, 17 Μαρτίου 2004.

Για την Επιτροπή

Pascal Lamy

Μέλος της Επιτροπής

(1) ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1972/2002 (ΕΕ L 305 της 7.11.2002, σ. 1).

(2) ΕΕ L 288 της 21.10.1997, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 1973/2002 (ΕΕ L 305 της 7.11.2002, σ. 4).

(3) ΕΕ L 196 της 25.7.2002, σ. 1.

(4) EE L 196 της 25.7.2002, σ. 11· κανονισμός όπως τροποποιήθηκε από τον κανονισμό (EΚ) αριθ. 236/2004 (ΕΕ L 40 της 12.2.2004, σ. 17).

(5) ΕΕ L 196 της 25.7.2002, σ. 36.

(6) Βλέπε σελίδα 6 της παρούσας Επίσημης Εφημερίδας.
Απόφαση του Συμβουλίου

της 19ης Φεβρουαρίου 2004

για το διορισμό ενός αναπληρωματικού μέλους από την Ισπανία στην Επιτροπή των Περιφερειών

(2004/221/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της ισπανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών.

(2) Έχει κενωθεί μια θέση αναπληρωματικού μέλους της Επιτροπής των Περιφερειών, λόγω λήξεως της θητείας του κ. Joaquim LLIMONA I BALCELLS, γεγονός που γνωστοποιήθηκε στο Συμβούλιο στις 4 Φεβρουαρίου 2004,

ΑΠΟΦΑΣΙΖΕΙ:

Άρθρο μόνο

Ο κ. Joan CARRETERO I GRAU, σύμβουλος εσωτερικών και δημόσιας διοίκησης της κυβέρνησης της αυτόνομης περιφέρειας της Καταλωνίας, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Joaquim LLIMONA I BALCELLS, και για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 19 Φεβρουαρίου 2004.

Για το Συμβούλιο

Ο Πρόεδρος

M. McDowell

(1) ΕΕ L 24 της 26.1.2002, σ. 38.
Απόφαση του Συμβουλίου

της 10ης Φεβρουαρίου 2004

για το διορισμό αναπληρωματικού μέλους στην Επιτροπή των Περιφερειών

(2004/173/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της ισπανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Λόγω της παραίτησης του κ. Eduardo BANDRES MOLINE, η οποία γνωστοποιήθηκε στο Συμβούλιο στις 23 Ιανουαρίου 2004, έχει κενωθεί μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Αlain CUENCA GARCIA, Director General de Asuntos Europeos y Acción Exterior - Diputación General de Aragón, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Eduardo BANDRES MOLINE για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 10 Φεβρουαρίου 2004.

Για το Συμβούλιο

Ο Πρόεδρος

C. McCreevy

(1) ΕΕ L 24 της 26.1.2002, σ. 38.
Απόφαση του Ευρωπαϊκού Κοινοβουλίου και του Συμβουλίου

της 22ας Δεκεμβρίου 2003

σχετικά με το διορισμό της ανεξάρτητης εποπτικής αρχής που προβλέπεται από το άρθρο 286 της συνθήκης ΕΚ

(ευρωπαίος επόπτης προστασίας δεδομένων)

(2004/55/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 286,

τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών(1), και ιδίως το άρθρο 42,

την πρόταση ενός καταλόγου υποψηφίων που υπέβαλε η Επιτροπή στις 22 Απριλίου 2003, σύμφωνα με το άρθρο 42 παράγραφος 1 τους κανονισμού (ΕΚ) αριθ. 45/2001 ύστερα από δημόσια πρόσκληση υποβολής υποψηφιοτήτων για το διορισμό ευρωπαίου επόπτη προστασίας δεδομένων και αναπληρωτή επόπτη,

εκτιμώντας ότι το άρθρο 42 του κανονισμού (ΕΚ) αριθ. 45/2001 προβλέπει ότι το Ευρωπαϊκό Κοινοβούλιο και το Συμβούλιο διορίζουν, με κοινή συμφωνία, τον ευρωπαίο επόπτη προστασίας δεδομένων και έναν αναπληρωτή επόπτη, για μία πενταετία,

ΑΠΟΦΑΣΙΖΟΥΝ ΤΑ ΑΚΟΛΟΥΘΑ:

Άρθρο 1

Διορίζονται για μία πενταετία με έναρξη ισχύος την ημερομηνία δημοσίευσης της παρούσας απόφασης:

- ο κ. Peter Johan HUSTINX ως ευρωπαίος επόπτης προστασίας δεδομένων,

- ο κ. Joaquin BAYO DELGADO ως αναπληρωτής επόπτης.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 22 Δεκεμβρίου 2003.

Για το Ευρωπαϊκό Κοινοβούλιο

Ο Πρόεδρος

P. Cox

Για το Συμβούλιο

Ο Πρόεδρος

A. Matteoli

(1) ΕΕ L 8 της 12.1.2001, σ. 1.
Απόφαση του Συμβουλίου

της 22ας Δεκεμβρίου 2003

περί διορισμού των μελών της Επιστημονικής και Τεχνικής Επιτροπής

(2004/C 8/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 134 αυτής,

τη γνώμη της Επιτροπής,

Εκτιμώντας ότι, με την απόφασή του της 13ης Οκτωβρίου 1998(1), όπως αυτή συμπληρώθηκε με τις αποφάσεις του της 14ης Δεκεμβρίου 2000 και της 1ης Μαρτίου 2002(2), το Συμβούλιο διόρισε τα μέλη της Επιστημονικής και Τεχνικής Επιτροπής για τη χρονική περίοδο από την 1η Απριλίου 1998 έως τις 31 Μαρτίου 2003,

ΑΠΟΦΑΣΙΖΕΙ:

Άρθρο 1

Ορίζονται μέλη της Επιστημονικής και Τεχνικής Επιτροπής, για τη χρονική περίοδο από την 1η Απριλίου 2003 έως τις 31 Μαρτίου 2008:

Καθηγ. Δρ Manfred Heindler

Καθηγ. Δρ Peter Hille

κ. Jean-Paul Samain

κ. Theofiel Van Rentergem

Δρ Jørgen Kjems

Καθηγ. Rainer Salomaa

κ. Bertrand Barré

κ. Michel Henri Noël Bourguignon

κ. Roland Stamm

κ. Bernard Tinturier

κ. Yves Vandenboomgaerde

Καθηγ. Δρ. Δρ-Μηχ. h. c. Adolf Birkhofer

Δρ-Μηχ. Klaus J. Kasper

Καθηγ. Michael Kaufmann

Καθηγ. Δρ Manfred Popp

Καθηγ. Δρ C. Streffer

Καθηγ. Λεωνίδας Καμαρινόπουλος

Καθηγ. Μιχαήλ Αντωνόπουλος-Δόμης

Δρ Tom O'Flaherty

Καθηγ. Μηχ. Maurizio Cumo

Μηχ. Carlo Lombardi

κ. Edouard Sinner

Καθηγ. Harry van der Laan

Καθηγ. Δρ Adrian H. Κ. Verkooijen

Καθηγ. Júlio Montalvão Machado

Καθηγ. Carlos Varandas

κ. Cesar Dopazo

Καθηγ. José Maria Martinez Val

κ. Julio Barcelo Vernet

Δρ Sten Bjurström

Καθηγ. Lena Torell

Δρ Allan G. Duncan

Δρ Sam A. Harbison

Δρ Sue Ion

Δρ Derek Pooley

Δρ Andrew Spurr

Άρθρο 2

Ο διορισμός εκάστου των κατονομαζομένων στο ανωτέρω άρθρο 1 της παρούσας απόφασης ισχύει από την ημέρα κατά την οποία κοινοποιείται στο Συμβούλιο η αποδοχή του διορισμού.

Έγινε στις Βρυξέλλες στις, 22 Δεκεμβρίου 2003.

Για το Συμβούλιο

Ο Πρόεδρος

A. Matteoli

(1) ΕΕ C 324 της 22.10.1998, σ. 1.

(2) ΕΕ C 371 της 23.12.2000, σ. 1 και ΕΕ C 63 της 12.3.2002, σ. 1.
β)

τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν σφραγίδα όπου αναγράφονται τα εξής: “ONLY FOR TRANSIT TO RUSSIA VIA THE EC” (Μόνο για διαμετακόμιση στη Ρωσία μέσω της ΕΚ) σε κάθε σελίδα από τον επίσημο κτηνίατρο της αρμόδιας προϊσταμένης αρχής του συνοριακού σταθμού ελέγχου·
β)

τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν σφραγίδα όπου αναγράφεται: “ONLY FOR TRANSIT TO RUSSIA VIA THE EC” (Μόνο για διαμετακόμιση στη Ρωσία μέσω της ΕΚ), σε κάθε σελίδα, από τον επίσημο κτηνίατρο της αρμόδιας προϊσταμένης αρχής του συνοριακού σταθμού ελέγχου·
Απόφαση της Επιτροπής

της 2ας Οκτωβρίου 2003

επί του αιτήματος της Ιρλανδίας να αποδεχτεί την οδηγία 2001/55/ΕΚ του Συμβουλίου σχετικά με τις ελάχιστες προδιαγραφές παροχής προσωρινής προστασίας σε περίπτωση μαζικής εισροής εκτοπισθέντων και μέτρα για τη δίκαιη κατανομή των βαρών μεταξύ κρατών μελών όσον αφορά την υποδοχή και αντιμετώπιση των συνεπειών της αποδοχής αυτών των ατόμων

[κοινοποιηθείσα υπό τον αριθμό Ε(2003) 3428]

(Το κείμενο στην αγγλική γλώσσα είναι το μόνο αυθεντικό)

(2003/690/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 11A,

Εκτιμώντας τα ακόλουθα:

(1) Στις 20 Ιουλίου 2001, το Συμβούλιο εξέδωσε την οδηγία 2001/55/ΕΚ σχετικά με τις ελάχιστες προδιαγραφές παροχής προσωρινής προστασίας σε περίπτωση μαζικής εισροής εκτοπισθέντων και μέτρα για τη δίκαιη κατανομή των βαρών μεταξύ κρατών μελών όσον αφορά την υποδοχή και αντιμετώπιση των συνεπειών της αποδοχής αυτών των ατόμων(1) (εφεξής καλούμενη "η οδηγία 2001/55/ΕΚ").

(2) Δυνάμει του άρθρου 1 του πρωτοκόλλου για τη θέση του Ηνωμένου Βασιλείου και της Ιρλανδίας, η Ιρλανδία δεν συμμετείχε στην έκδοση της οδηγίας 2001/55/ΕΚ.

(3) Σύμφωνα με το άρθρο 4 του προαναφερθέντος πρωτοκόλλου, με επιστολή της 11ης Απριλίου 2003, την οποία έλαβε η Επιτροπή στις 6 Μαΐου 2003, η Ιρλανδία κοινοποίησε στην Επιτροπή την πρόθεσή της να αποδεχτεί την οδηγία 2001/55/ΕΚ.

(4) Σύμφωνα με το άρθρο 11A της συνθήκης, η Επιτροπή εξέδωσε ευνοϊκή γνώμη επί του αιτήματος της Ιρλανδίας στις 6 Αυγούστου 2003,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η οδηγία 2001/55/ΕΚ εφαρμόζεται στην Ιρλανδία.

Άρθρο 2

Κατά παρέκκλιση του άρθρου 32 παράγραφος 1 της οδηγίας 2001/55/ΕΚ, η Ιρλανδία θέτει σε ισχύ τις αναγκαίες νομοθετικές, κανονιστικές και διοικητικές διατάξεις ώστε να συμμορφωθεί με την οδηγία το αργότερο μέχρι τις 31 Δεκεμβρίου 2003. Η Ιρλανδία ενημερώνει αμέσως την Επιτροπή σχετικά.

Άρθρο 3

Η οδηγία 2001/55/ΕΚ αρχίζει να ισχύει για την Ιρλανδία από την ημερομηνία κοινοποίησης της παρούσας απόφασης.

Άρθρο 4

Η παρούσα απόφαση απευθύνεται στην Ιρλανδία.

Βρυξέλλες, 2 Οκτωβρίου 2003.

Για την Επιτροπή

António Vitorino

Μέλος της Επιτροπής

(1) ΕΕ L 212 της 7.8.2001, σ. 12.
Απόφαση 2003/567/ΚΕΠΠΑ του Συμβουλίου

της 21ης Ιουλίου 2003

για την εφαρμογή της κοινής θέσης 1999/533/ΚΕΠΠΑ για τη συμβολή της Ευρωπαϊκής Ένωσης στην προώθηση της ταχείας έναρξης ισχύος της συνθήκης για τη γενική απαγόρευση των πυρηνικών δοκιμών (CTBT)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή θέση 1999/533/ΚΕΠΠΑ του Συμβουλίου, της 29ης Ιουλίου 1999, για τη συμβολή της Ευρωπαϊκής Ένωσης στην προώθηση της ταχείας έναρξης ισχύος της συνθήκης για τη γενική απαγόρευση των πυρηνικών δοκιμών (CTBT)(1), και ιδίως τα άρθρα 1 και 4, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,

Εκτιμώντας τα ακόλουθα:

(1) Σύμφωνα με το άρθρο 4 της κοινής θέσης 1999/533/ΚΕΠΠΑ, η Ευρωπαϊκή Ένωση ανέλαβε να παροτρύνει όλα τα κράτη που δεν έχουν ακόμη υπογράψει και επικυρώσει την CTBT, να το πράξουν αμελλητί, ιδίως εκείνα του καταλόγου των 44 κρατών, η επικύρωση από τα οποία απαιτείται για την έναρξη ισχύος της CTBT.

(2) Είναι σκόπιμο να υπάρξει συμβολή για την επιτυχή περάτωση της τρίτης διάσκεψης δυνάμει του άρθρου XIV της CTBT, η οποία θα πραγματοποιηθεί στις 3-5 Σεπτεμβρίου 2003 στη Βιέννη και σκοπό θα έχει την επιτάχυνση της διαδικασίας επικύρωσης της CTBT, ώστε να διευκολυνθεί η ταχεία έναρξη ισχύος της,

ΑΠΟΦΑΣΙΖΕΙ:

Άρθρο 1

Στο πλαίσιο της παροχής στήριξης για την ταχεία έναρξη ισχύος της CTBT που αναφέρεται στο άρθρο 1 της κοινής θέσης 1999/533/ΚΕΠΠΑ, η Ευρωπαϊκή Ένωση προτρέπει όλα τα κράτη που δεν έχουν ακόμα υπογράψει και επικυρώσει την CTBT, να το πράξουν αμελλητί.

Για τον σκοπό αυτό, η Ευρωπαϊκή Ένωση προτρέπει:

α) ως πρώτη προτεραιότητα, τα κράτη του καταλόγου των 44 κρατών, η επικύρωση από τα οποία απαιτείται για την έναρξη ισχύος της CTBT·

β) τα κράτη που έχουν υπογράψει αλλά δεν έχουν επικυρώσει τη CTBT, ιδίως τα κράτη τα οποία θα φιλοξενήσουν σταθμούς του διεθνούς συστήματος παρακολούθησης (IMS)·

γ) τα κράτη που δεν έχουν υπογράψει την CTBT, ιδίως τα κράτη τα οποία θα φιλοξενήσουν σταθμούς IMS.

Άρθρο 2

Η Ευρωπαϊκή Ένωση υποστηρίζει τη σύγκληση της Διάσκεψης σύμφωνα με το άρθρο XIV της CTBI, σε πολιτικό επίπεδο.

Άρθρο 3

Προκειμένου να επιταχυνθεί η διαδικασία επικύρωσης και να διευκολυνθεί η ταχεία έναρξη ισχύος της CTBT, η Ευρωπαϊκή Ένωση είναι δυνατό να έχει επαφές με περιφερειακούς οργανισμούς [όπως η Αφρικανική Ένωση, ο Οργανισμός Αμερικανικών Κρατών (OAS) και ο Σύνδεσμος των Κρατών της Νοτιοανατολικής Ασίας (ASEAN)].

Άρθρο 4

Η προεδρία ενημερώνει την προσωρινή τεχνική γραμματεία της CTBT σχετικά με την εφαρμογή των άρθρων 1 και 2.

Άρθρο 5

Η παρούσα απόφαση παράγει αποτελέσματα από την ημερομηνία της έκδοσής της.

Άρθρο 7

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 21 Ιουλίου 2003.

Για το Συμβούλιο

Ο Πρόεδρος

F. Frattini

(1) ΕΕ L 204 της 4.8.1999, σ. 1.
Απόφαση της Επιτροπής

της 24ης Ιανουαρίου 2003

για την τροποποίηση της απόφασης 97/252/EΚ για την προσθήκη μιας επιχείρησης αφορά τις Ολλανδικές Αντίλλες στους προσωρινούς κατάλογους επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο

[κοινοποιηθείσα υπό τον αριθμό Ε(2003) 324]

(Κείμενο που παρουσιάζει ενδιαφέρον για τον ΕΟΧ)

(2003/59/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/EΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/EΚ(2), και ιδίως το άρθρο 2 παράγραφοι 1 και 4,

Εκτιμώντας τα ακόλουθα:

(1) Με την απόφαση 97/252/EΚ της Επιτροπής(3) όπως τροποιήθηκε τελευταία από την απόφαση 2002/527/ΕΚ(4), καταρτίσθηκαν προσωρινοί κατάλογοι επιχειρήσεων τρίτων χωρών, οι οποίες παράγουν γάλα και προϊόντα με βάση το γάλα που προορίζονται για κατανάλωση από τον άνθρωπο.

(2) Οι Ολλανδικές Αντίλλες απέστειλαν κατάλογο που περιλαμβάνει μια επιχείρηση παραγωγής γάλακτος και προϊόντων με βάση το γάλα που προορίζονται για κατανάλωση από τον άνθρωπο, για την οποία οι αρμόδιες αρχές πιστοποιούν ότι συμμορφώνεται με τους κοινοτικούς κανόνες.

(3) Επειδή δεν έχει πραγματοιηθεί ακόμη επιτόπια επιθεώρηση, οι εισαγωγές από τέτοιες επιχειρήσεις δεν είναι επιλέξιμες για μειωμένους υλικούς ελέγχους με βάση το άρθρο 2 παράγραφος 4 της απόφασης 95/408/ΕΚ.

(4) Ως εκ τούτου, η απόφαση 97/252/EΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/252/ΕΚ τροποποιήται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από τις 31 Ιανουαρίου 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 24 Ιανουαρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 2 της 5.1.2001, σ. 21.

(3) ΕΕ L 101 της 18.4.1997, σ. 46.

(4) ΕΕ L 170 της 29.6.2002, σ. 86.

ΠΑΡΑΡΤHΜΑ

Το ακόλουθο κείμενο παρεμβάλεται στο παράρτημα σύμφωνα με την αλφαβητική σειρά του κώδικα ISO:

"País: Antillas Neerlandesas/Land: Nederlandske Antiller/Land: Niederländische Antillen/Χώρα: Ολλανδικές Αντίλλες/Country: Netherlands Antilles/Pays: Antilles néerlandaises/Paese: Antille olandesi/Land: Nederlandse Antillen/País: Antilhas Neerlandesas/Maa: Alankomaiden Antillit/Land: Nederländska Antillerna"
Απόφαση της Επιτροπής

της 10ης Οκτωβρίου 2003

για τη χορήγηση προσωρινής παρέκκλισης από την οδηγία 82/894/ΕΟΚ σχετικά με τη συχνότητα κοινοποίησης των κύριων εστιών σπογγώδους εγκεφαλοπάθειας των βοοειδών

[κοινοποιηθείσα υπό τον αριθμό Ε(2003) 3561]

(Κείμενο που παρουσιάζει ενδιαφέρον για τον ΕΟΧ)

(2003/724/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 82/894/ΕΟΚ του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα(1), όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 5 παράγραφος 2,

Εκτιμώντας τα ακόλουθα:

(1) Η οδηγία 82/894/ΕΟΚ ορίζει τους κανόνες για την κοινοποίηση των εστιών ορισμένων ασθενειών των ζώων, συμπεριλαμβανομένης της σπογγώδους εγκεφαλοπάθειας των βοοειδών ("ΣΕΒ"), στην Κοινότητα. Η οδηγία αυτή προβλέπει ότι τα κράτη μέλη πρέπει να κοινοποιούν τις κύριες εστίες ΣΕΒ τόσο στην Επιτροπή όσο και στα άλλα κράτη μέλη εντός 24 ωρών. Η οδηγία 82/894/ΕΟΚ προβλέπει επίσης ότι οι δευτερεύουσες εστίες ΣΕΒ πρέπει να κοινοποιούνται στην Επιτροπή κάθε εβδομάδα.

(2) Με διάφορες αποφάσεις της Επιτροπής, η τελευταία των οποίων ήταν η απόφαση 98/12/ΕΚ(3), χορηγούνται στα κράτη μέλη προσωρινές παρεκκλίσεις από τις απαιτήσεις της οδηγίας 82/894/ΕΟΚ σχετικά με την κοινοποίηση των κύριων εστιών της ΣΕΒ εντός 24 ωρών. Η προσωρινή παρέκκλιση που χορηγήθηκε με την απόφαση 98/12/ΕΚ προβλέπει ότι όλες οι εστίες ΣΕΒ πρέπει να κοινοποιούνται στην Επιτροπή κάθε εβδομάδα.

(3) Εστίες ΣΕΒ εξακολουθούν να εμφανίζονται στην Κοινότητα. Με βάση την εμπειρία που έχει αποκτηθεί, η εβδομαδιαία αναφορά των εστιών ΣΕΒ που προβλέπεται για τις δευτερεύουσες εστίες φαίνεται ότι αρκεί. Επομένως, είναι δυνατόν να διατηρηθεί μια προσωρινή παρέκκλιση για τα κράτη μέλη, η οποία να επιτρέπει την κοινοποίηση στην Επιτροπή των κύριων εστιών ΣΕΒ σε εβδομαδιαία βάση.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά παρέκκλιση από το άρθρο 3 παράγραφος 1 της οδηγίας 82/894/ΕΟΚ, όλες οι εστίες σπογγώδους εγκεφαλοπάθειας των βοοειδών κοινοποιούνται έως την 31η Δεκεμβρίου 2007 σύμφωνα με το άρθρο 4 της οδηγίας αυτής.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Οκτωβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 378 της 31.12.1982, σ. 58.

(2) ΕΕ L 122 της 16.5.2003, σ. 36.

(3) ΕΕ L 4 της 8.1.1998, σ. 63.
Απόφαση του Συμβουλίου

της 1ης Δεκεμβρίου 2003

για την αντικατάσταση μελών της επιτροπής του Ευρωπαϊκού Κοινωνικού Ταμείου

(2003/841/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 147,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), και ιδίως το άρθρο 49,

την απόφαση του Συμβουλίου, της 8ης Οκτωβρίου 2001, για το διορισμό των μελών της Επιτροπής που προβλέπεται στο άρθρο 47 της συνθήκης για την ΕΚ(2),

την πρόταση της Επιτροπής,

Εκτιμώντας τα ακόλουθα:

(1) Με την απόφασή του της 8ης Οκτωβρίου 2001 και ύστερα από πρόταση της Επιτροπής, το Συμβούλιο διόρισε τα τακτικά και τα αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο που λήγει στις 22 Οκτωβρίου 2004.

(2) Στο μεταξύ, οι θέσεις ορισμένων μελών κενώθηκαν λόγω παραίτησης.

(3) Πρέπει να διοριστούν νέα μέλη της επιτροπής του Ευρωπαϊκού Κοινωνικού Ταμείου για τις θέσεις που έχουν κενωθεί,

ΑΠΟΦΑΣΙΖΕΙ:

Άρθρο 1

Τα πρόσωπα των οποίων το ονοματεπώνυμο αναφέρεται στο παράρτημα διορίζονται μέλη της επιτροπής του Ευρωπαϊκού Κοινωνικού Ταμείου, για το υπόλοιπο της θητείας, δηλαδή έως τις 22 Οκτωβρίου 2004, όπως προαναφέρθηκε.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 1 Δεκεμβρίου 2003.

Για το Συμβούλιο

Ο Πρόεδρος

R. Maroni

(1) ΕΕ L 161 της 26.6.1999, σ. 1.

(2) ΕΕ C 292 της 18.10.2001, σ. 1.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Απόφαση του Συμβουλίου

της 4ης Νοεμβρίου 2003

για το διορισμό ενός μέλους της Επιτροπής των Περιφερειών από τις Kάτω Χώρες

(2003/789/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της κυβέρνησης των Κάτω Χωρών,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση του κ. Piet JANSEN, η οποία γνωστοποιήθηκε στο Συμβούλιο στις 17 Οκτωβρίου 2003, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο H. A. AALDERINK, gedeputeerde van de provincie Gelderland, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Piet JANSEN για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 4 Νοεμβρίου 2003.

Για το Συμβούλιο

Ο Πρόεδρος

G. Tremonti

(1) ΕΕ L 24 της 26.1.2002, σ. 38.